paragraph_text: Varoš je hungarizam – imenica muškog roda (mađ.: város). Varoš je vrsta naselja. Označava određenu vrstu urbanog naselja, u pravilu manje veličine, i u tom je značenju istoznačnica riječi trgovište. Također, što je češće u južnim hrvatskim krajevima, označava i predgrađe (također i podgrađe grada - utvrde) ili samostalno naselje koje se razvilo iz nekadašnjeg predgrađa (ili podgrađa).